Fioletthettekolibri

Fioletthettekolibri (Ramosomyia violiceps) er ein art i kolibrifamilien, stammen «smaragdar» i underfamilien Trochilinae. Arten finst i Mexico og marginalt inn i Sambandsstatane.  

 Skildring 
Fioletthettekolibrien er 10–11,5 cm lang og veg 5,1–5,8 gram. Begge kjønn har eit klårt raudt nebb, nokre gongar med svart spiss. Hannfuglar har ein intens fiolettblå isse, blåleg nakkeparti, grønbrun rygg og koparfarga hale. Undersida frå strupe til undergump er reint kvit, med olivengrøne sider. Hunnfuglane liknar hannane, men er noko dusare i fargane.  

 Utbreiing og habitat 
Underarten R. v. ellioti finst frå søraustlege Arizona og sørvestlege New Mexico til Mexico, medan R. v. violiceps lever lenger sør, frå Michoacán til Oaxaca. Arten trivst i ulike miljø, inkludert elvekorridorar i krattskog, lauv- og furuskogar, hagar og parkar. Han finst frå havnivå opp til 2 400 moh.

 Trekkrørsler 
Nordlege populasjonar i USA og Mexico er stort sett trekkfuglar, men nokre individ overvintrar i Arizona. Auka observasjonar tyder på at arten utvidar leveområdet nordover. Sørlege populasjonar er hovudsakleg standfuglar, men flyttar seg etter næringstilgangen.

 Galleri 

 Status 
Fioletthettekolibrien har eit stort estimert utbreiingsområde (511 000 km²) og storleiken på populasjonen er rekna som stabil på ca. 2 millionar kjønnsmodne individ. IUCN har kategorisert han som ein livskraftig art (LC) utan tydelege trugsmål.

 Kjelder 

''Første versjon av denne artikkelen var baset på «Violet-crowned hummingbird» frå , den 2. mars 2025

Referansar

Bakgrunnsstoff 

Kategori:Kolibrifamilien
Kategori:Kolibriar i USA
Kategori:Kolibriar i Mexico